stanford-oval/wikipedia huggingface dataset:
Foiniks (Agenorin poika)

Foiniks (m.kreik. Φοῖνιξ) oli kreikkalaisessa mytologiassa Agenorin ja Telefassan poika ja Kadmoksen, Kiliksin ja Europen veli. Toisen version mukaan Europe olisikin ollut Foiniksin tytär.
Zeuksen rakastuttua Europeen ja vietyä tämän mukanaan Kreetaan valkoisen härän hahmossa, tämän isä lähetti veljekset etsimään Europea kehottaen heitä olemaan palaamatta, kunnes he löytäisivät sisarensa. Kun etsintä ei tuottanut tulosta, nämä päättivät olla palaamatta kotiinsa. Foiniks asettui asumaan Syyrian rannikolle, ja maata kutsuttiin hänen mukaansa Foinikiaksi.
Espanjan Alankomaat

| Benelux-maiden historia |
| --- | --- | --- | --- |
|    Liègen hiippakunta   985–1790 |    Burgundin  Alankomaat |    Burgundin  Alankomaat |    Luxemburgin herttuakunta   liitetty 1441 |
   Liègen hiippakunta   985–1790: 1384/1473–1482
   Liègen hiippakunta   985–1790:  Habsburgien Alankomaat   1482–1556
|    Liègen hiippakunta   985–1790 | Espanjan Alankomaat |    Alankomaiden tasavalta   1581–1795 | 1581–1713 |
|    Liègen hiippakunta   985–1790 |    Itävallan Alankomaat |    Alankomaiden tasavalta   1581–1795 | 1713–1790 |
|    Belgian Yhdysvallat |    Belgian Yhdysvallat |    Alankomaiden tasavalta   1581–1795 | 1790 |
| Liègen hiippakunta   1790–1795 |    Itävallan Alankomaat |    Alankomaiden tasavalta   1581–1795 | 1790–1794 |
|    Ranskan tasavalta |    Ranskan tasavalta |    Batavian tasavalta   1795–1806 | 1795–1804 |
|    Ranskan keisarikunta |    Ranskan keisarikunta |    Batavian tasavalta   1795–1806 | 1804–1815 |
|    Ranskan keisarikunta |    Ranskan keisarikunta |    Hollannin kuningaskunta   1806–1810 | 1804–1815 |
 
   Yhdistynyt Alankomaiden kuningaskunta   1815–1830
|    Belgia   1830 |    Belgia   1830 | Alankomaat |    Luxemburg |
Espanjan Alankomaat (esp. Países Bajos españoles, holl. Spaanse Nederlanden) oli nimitys Alankomaiden eteläisille maakunnille, jotka jäivät osaksi Espanjaa, kun kapinalliset hollantilaiset perustivat Yhdistyneet provinssit. Alueeseen kuuluivat nykyiset Luxemburg ja Belgia (lukuun ottamatta Liègen hiippakuntaa).
Habsburgit saivat Alankomaat haltuunsa vuonna 1482. Vuonna 1556 ne siirtyivät Habsburgien espanjalaiselle haaralle. Vilhelm I Oranialaisen johdolla Alankomaiden pohjoiset protestanttiset maakunnat nousivat kapinaan vuonna 1567 ja kahdeksankymmenvuotinen sota syttyi. Eteläiset, katoliset provinssit vannoivat uskollisuutta Espanjan kuninkaalla ja hänen asettamalleen kuvernöörille. 23. tammikuuta 1579 joukko protestanttisia pohjoisia maakuntia solmi Utrechtin liiton (Unie van Utrecht), jossa ne lupautuivat puolustamaan toisiaan Espanjan armeijaa vastaan. Vuonna 1581 maakunnat vetivät valansa Filip II:lta, ja siten virallisesti syrjäyttivät hänet hallitsijan asemasta. Espanjan valtaan jääneitä Alankomaiden eteläisiä maakuntia alettiin kutsua Espanjan Alankomaiksi.
Espanjan Alankomaat luovutettiin vuonna 1713 Espanjan perimyssodan jälkeen Utrechtin rauhassa Itävallalle, ja Itävallan Alankomaat syntyivät. Ranska valloitti alueen 1795 ja Napoleonin sotien jälkeen Wienin kongressissa 1815 alue liitettiin Yhdistyneiden Alankomaiden kuningaskuntaan. Vuonna 1830 Belgia itsenäistyi.
Itävallan Alankomaat oranssilla, välissä Liègen hiippakunta violetilla (vuonna 1786).
Feeniläisten hyökkäykset Kanadaan

Ridgewayn taistelua (2. kesäkuuta 1866) esittävä kanadalainen maalaus vuodelta 1869.
Yhdysvalloissa toiminut amerikanirlantilaisten järjestö feeniläisveljeskunta teki vuosina 1866, 1870 ja 1871 useita hyökkäyksiä Kanadaan painostaakseen Britannian hallitusta perääntymään Irlannista. Kaikki hyökkäykset torjuttiin pikaisesti, joskin suurimman eli vuoden 1866 hyökkäyksen yhteydessä feeniläiset onnistuivat yhdessä kahakassa voittamaan kanadalaiset joukot.
Tausta

Hyökkäysten taustalla oli feeniläisten Irlantiin suunnitteleman kapinan epäonnistuminen, sillä brittiviranomaiset olivat syyskuussa 1865 vanginneet pääosan feeniläisveljeskunnan sisarjärjestön, Irlannin tasavaltalaisveljeskunnan (IRB) johtajista. Feeniläisveljeskunnan johto päätti tällöin hyökätä brittien hallitsemaan Kanadaan tarkoituksenaan vallata sieltä alueita. Tämä pakottaisi Britannian siirtämään joukkoja pois Irlannista. He toivoivat esimerkkinsä rohkaisevan myös Yhdysvaltain armeijaa hyökkäämään Kanadaan. Britannian ja Yhdysvaltojen suhteet olivat tuolloin huonot, sillä hiljattain käydyn Yhdysvaltain sisällissodan aikana Britannia oli julistautunut puolueettomaksi ja jossain määrin myötäillyt Etelävaltioita. Veljeskunnan johto kuitenkin erehtyi kuvitellessaan saavansa Yhdysvaltain johdon tai Kanadan irlantilaistaustaisen väestön puolelleen. Kanadanirlantilaiset olivat enimmäkseen tyytyväisiä oloihinsa ja pääosa heistä oli sitä paitsi briteille lojaaleja Pohjois-Irlannin protestantteja.
Vuoden 1866 hyökkäykset

Vuoden 1866 hyökkäyssuunnitelma oli kunnianhimoinen: tarkoituksena oli hyökätä samanaikaisesti rajan yli eri paikoissa ja vallata Toronton kaupunki sekä eteläisen Kanadan tärkeät liikenneyhteydet. Ensimmäinen hyökkäys käynnistyi huhtikuussa 1866, kun pieni joukkio hyökkäsi New Brunswickissa sijainneelle Indian Islandille tarkoituksenaan vallata läheinen Campobellon saari sillanpääasemaksi myöhempiä hyökkäyksiä varten. Tätä operaatiota johti feeniläisveljeskunnan perustaja John O’Mahony henkilökohtaisesti. Britannian laivaston alukset ja kanadalaiset vapaaehtoisjoukot karkottivat valtaajat ylivoimallaan ilman varsinaista taistelua.
Suurempi hyökkäys käynnistyi 1. kesäkuuta, jolloin lähes 1000 miestä ylitti Niagarajoen lähellä Buffaloa ja nousi vastarannalla maihin lähellä Fort Erien kylää. Feeniläiset onnistuivat voittamaan ensimmäiset heitä vastaan lähetetyt kanadalaiset joukot Ridgewayn taistelussa, joka käytiin 2. kesäkuuta Fort Erien ja Limestone Ridgen alueella. Feeniläisten mukaan kyseessä oli ensimmäinen taistelu vuosisatoihin, jossa irlantilaiset olivat onnistuneet saamaan voiton brittijoukoista. Saadessaan tietää paljon suuremman armeijan lähestyvän feeniläisjoukot kuitenkin perääntyivät jo 3. kesäkuuta takaisin Yhdysvaltain puolelle, jossa Yhdysvaltain merivoimien joukot vangitsivat heidät. Tässä hyökkäyksessä kaatui tiettävästi yhdeksän miestä sekä feeniläisten että kanadalaisten puolelta. Yhdysvaltain presidentti Andrew Johnson tuomitsi kolme päivää myöhemmin feeniläiset rikollisiksi. Päivää Johnsonin puheen jälkeen, 7. kesäkuuta, lähes 1000 feeniläistä hyökkäsi rajan yli lähtien Vermontin St. Albansista. He valtasivat kanadalaisen Pigeon Hillin kylän sekä kolme muuta kylää. Kanadalaisen ratsuväkiosaston ajamina he pakenivat pian takaisin Yhdysvaltain puolelle.
Koska irlantilaiset muodostivat Yhdysvalloissa merkittävän äänestäjäjoukon, presidentti Johnson päätti määrätä vapautettaviksi kaikki Yhdysvaltain joukkojen vangitsemat feeniläiset ja palautettaviksi heiltä takavarikoidut aseet. Kanadassa 25 kiinni jäänyttä miestä tuomittiin vankeuteen, mutta heidät armahdettiin vuonna 1872.
Myöhemmät hyökkäykset

Feeniläisten seuraava hyökkäys toteutui neljä vuotta myöhemmin, 25. toukokuuta 1870, ja jäi aiempia vaatimattomammaksi. Tuolloin vajaat 200 miestä hyökkäsi rajan yli, mutta he pakenivat pian jouduttuaan kanadalaisten tulitukseen, jossa viisi osallistujista sai surmansa. Yhdysvaltalainen šeriffi vangitsi joukon johtajana toimineen John O’Neillin. Seuraavana päivänä noin 450 miestä hyökkäsi New Yorkin Malonesta rajan yli, mutta joutui perääntymään jo päivän kuluttua takaisin. Viimeinen feeniläishyökkäys tapahtui lokakuussa 1871, jolloin feeniläisveljeskunnan johdosta eronnut O’Neill hyökkäsi noin kolmen tusinan miehen kanssa huonolla menestyksellä Manitobaan.
Aiheesta muualla

Kuvia tai muita tiedostoja aiheesta Feeniläisten hyökkäykset Kanadaan Wikimedia Commonsissa
Michael Ruddy: “Here Comes That Damned Green Flag Again” – The Fenians and the American Civil War (englanniksi)
Finn Gustavsen

| Finn Gustavsen |
| --- | --- |
 Gustavsen vuonna 1963.
Sosialistisen kansanpuolueen puheenjohtaja
 1971–1973  
Edeltäjä:  Torolv Solheim
Seuraaja:  Stein Ørnhøi
Suurkäräjäedustaja
 Oslon vaalipiiri 1973–1977 1961–1969  
Henkilötiedot
Koko nimi:  Finn Rudolf Gustavsen
Syntynyt: 22. helmikuuta 1926 Drammen, Norja
Kuollut: 20. heinäkuuta 2005 (79 vuotta)
Ammatti:  toimittaja, poliitikko
Tiedot
Puolue:  Sosialistinen vaaliliitto
Muut puolueet:  Sosialistinen kansanpuolue
Finn Rudolf Gustavsen (22. helmikuuta 1926 Drammen – 20. heinäkuuta 2005) oli norjalainen toimittaja ja vasemmistolainen poliitikko. Hän toimi sosialistisen kansanpuolueen puheenjohtajana vuosina 1971–1973 ja istui suurkäräjillä 1961–1969 sekä 1973–1977.
Gustavsen aloitti uransa toimittajana Vestfold Arbeiderbladissa vuonna 1947 ja työskenteli myöhemmin muun muassa Telemark Arbeiderbladissa ennen siirtymistään radikaaliin Orientering-viikkolehteen, jonka päätoimittajana hän toimi 1959–1962. Vuonna 1961 työväenpuolue erotti Gustavsenin ja muita Orientering-lehdessä työskennelleitä, minkä jälkeen he siirtyivät uuteen sosialistiseen kansanpuolueeseen (SF). Gustavsenista tuli puolueen Oslon-osaston puheenjohtaja ja hän nousi kansanedustajaksi suurkäräjille samana vuonna. Hän ja toinen SF:n kansanedustaja olivat vuonna 1963 kaatamassa Einar Gerhardsenin III hallitusta Kings Bay -skandaalin vuoksi.
Poliittisen uransa jälkeen Gustavsen työskenteli muun muassa Norjan kehitysyhteistyövirasto Noradin edustajana Mosambikissa.
Teoksia

Castro-Cuba (1966)
Rett på sak (1968)
Kiruna – og vi (1970)
Kortene på bordet (1979)
Blåmandag? (1991)
Aiheesta muualla

Kuvia tai muita tiedostoja aiheesta Finn Gustavsen Wikimedia Commonsissa
Finn Gustavsen Norjan suurkäräjien verkkosivuilla (norjaksi)
Filipp Kirkorov

| Filipp Kirkorov |
| --- | --- |
 Filipp Kirkorov, 2015.
Henkilötiedot
Syntynyt: 30. huhtikuuta 1967 Varna, Bulgaria
Muusikko
Aktiivisena:  1985–
Tyylilajit:  venäläinen popmusiikki, powerpop
Soittimet:  kitara 
Levy-yhtiöt:  Melodija, Warner Music Russia, S&P Digital, Russian Disc, Moroz Records, PolyGram, Extraphone, Q112255580, Monolith Records, Q113455672, Astra (käännä suomeksi), CD Land Group ja Pervoye muzykalnoye (käännä suomeksi) 
 Nimikirjoitus
Aiheesta muualla
www.kirkorov.ru
  [ Muokkaa Wikidatassa ] [ ohje ]  
Filipp Bedros Kirkorov (ven. Фили́пп Бедро́с Кирко́ров; syntyjään Filip Bedrosov Kirkorov (bulg. Филип Бедросов Киркоров) (s. 30. huhtikuuta 1967 Varna, Bulgaria) on bulgarialaissyntyinen venäläinen poplaulaja. Hän on viisi kertaa saavuttanut "Eniten myynyt venäläinen artisti"-tittelin World Music Awards-musiikkipalkintogaalassa.
Euroviisut

Kirkorov on myös ollut aktiivinen osallistuja euroviisuissa. Hän on muun muassa säveltänyt laulaja Koldunin Valko-Venäjän  edustuskappaleen ”Work Your Magic” vuoden 2007 Eurovision laulukilpailuun, Ukrainan Ani Lorakin edustuskappaleen ”Shady Lady” vuoden 2008 Eurovision laulukilpailuun sekä Venäjän Tolmatšovan sisarusten edustuskappaleen ”Shine” vuoden 2014 Eurovision laulukilpailuun. Kirkorov on toiminut myös Bulgarian Idols-kilpailun tuomarina. Kirkorov edusti Venäjää Eurovision laulukilpailussa 1995 Dublinissa kappaleella ”Kolybelnaja dlja vulkana” ja sijoittui 17. sijalle 17 pisteellä. Kirkorovin oli alun perin tarkoitus toimia Venäjän kansallisessa euroviisutuomaristossa Moskovan euroviisuissa 2009, mutta hän joutui luopumaan pestistä, koska hän oli kutsunut Norjan edustajan Alexander Rybakin kotiinsa, mikä olisi kyseenalaistanut hänen puolueettomuutensa.
Tammikuussa 1994 Kirkorov ilmoitti kihlauksestaan laulaja Alla Pugatšovan kanssa ja heidät vihittiin 15. toukokuuta 1994 Jerusalemissa. He erosivat vuonna 2005.
Kunnianosoitukset

Frantsysk Skarynan ritarikunta (Valko-Venäjä) (18. toukokuuta 2012)
Venäjän federaation kansantaiteilija (12. helmikuuta 2008)
Ukrainan kansantaiteilija (29. toukokuuta 2008)
Venäjän federaation ansioitunut taiteilija (2001)
Tšetšenian kansantaiteilija (2006)
Ingušian kansantaiteilija (2006)
Jaltan kunniakansalainen (2010)
Krimin autonomisen tasavallan kunnioitettu taidevaikuttaja (2000)
Yhdistyneiden kansakuntien hyvän tahdon lähettiläs (2000)
Aiheesta muualla

Wikimedia Commonsissa on kuvia tai muita tiedostoja aiheesta .
Filipp Kirkorovin virallinen kotisivu (venäjäksi)
Filipp Kirkorov Internet Movie Databasessa. (englanniksi)
Georg Kasimir Ladau

Georg Kasimir Ladau (10. tammikuuta 1843 Savonlinna – 20. tammikuuta 1914 Helsinki) oli suomalainen maanmittari ja valtiopäivämies.
Ladaun vanhemmat olivat maanmittari Georg Gustaf Ladau ja Anna Fredrika Sohlman ja puoliso vuodesta 1892 Amanda Serafia (Mandi) Emanuelsson.  Ladau tuli ylioppilaaksi Kuopiossa 1863 ja oli maanmittausauskultantti 1864. Lääninmaanmittarina Mikkelin läänissä hän toimi 1895–1910. Ladau sai kamarineuvoksen arvon 1905.
Ladau oli aatelissäädyssä edustaja valtiopäivillä 1882.
Frej (nimi)

| Frej |
| --- | --- |
Nimipäivä:   
– suomenkielinen:  –
– ruotsinkielinen:  6. toukokuuta
– ortodoksinen:  –
Muunnelmia:  –
Vastineita eri kielissä:  Freyr
Nimen alkuperä:  muinaisskandinaavinen jumala Freyr
Infobox OKNimi-testi OK: 
Frej on pohjoismainen miehen etunimi. Se on pääasiassa Ruotsissa ja Tanskassa esiintyvä muunnos muinaisskandinaavisen jumalan nimestä Freyr, joka alkujaan merkitsee herraa, valtiasta.
Nimi Frej on jonkin verran käytössä myös Suomessa. Vuoden 2020 loppuun mennessä se on Digi- ja väestötietoviraston tietojen mukaan annettu noin 360 henkilölle. Frejin nimipäivä on suomenruotsalaisen kalenterin mukaan 6. toukokuuta
Tunnettuja Frej-nimisiä

Frej Fernström (1914–1998), suomenruotsalainen pappi ja kirjailija
Frej Fyhrqvist (s. 1938), suomalainen lääkäri ja sisätautiopin professori
Frej Liewendahl (1902–1966), suomalainen keskimatkojen juoksija
Frej Stenbäck (1941–2018), suomalainen patologian erikoislääkäri ja professori
Foster City

| Foster City, Kalifornia |
| --- | --- |

 Logo

Valtio:  Yhdysvallat
Osavaltio:  Kalifornia
Piirikunta:  San Mateo
Perustettu:  27. huhtikuuta 1971
Hallinto:  
 – Pormestari:  Catherine Mahanpour
Pinta-ala:  
 – Kokonaispinta-ala:  51.37 km²
 – Maa:  9.81 km²
 – Josta vettä:  41.56 km² (81.07 %)
Korkeus:   2 m
Väkiluku (2010):  30 567
Postinumero:  94404
Suuntanumero(t):  650
 
 www.fostercity.org 
Infobox OKVirheellinen NIMI-arvo: 
Foster City on yhdysvaltalainen kaupunki, joka sijaitsee Kalifornian osavaltion San Mateon piirikunnassa. Vuonna 2019 Yhdysvaltojen väestölaskenta arvioi väestön määrän olevan 33 901, mikä on yli 10 % enemmän kuin vuoden 2010 väestönlaskennassa, jolloin oli 30 567. Foster Cityä pidetään toisinaan osana Piilaaksoa paikallisen teollisuuden ja sen läheisyyden vuoksi. Foster City on yksi Yhdysvaltojen turvallisimmista kaupungeista, ja siellä on keskimäärin yksi murha vuosikymmennessä.
Liiketoiminta > Suurimmat työnantajat

Kaupungin vuoden 2019 kattavan vuosikertomuksen mukaan kaupungit suurimmat työnantajat ovat:
| # | Työnantaja | Työntekijöitä |
| --- | --- | --- |
| 1 | Gilead Sciences | 8,268 |
| 2 | Visa | 2,152 |
| 3 | Inovant LLC | 530 |
| 4 | Guidewire Software | 670 |
| 5 | Zoox | 530 |
| 6 | CyberSource | 409 |
| 7 | Illumina Inc | 389 |
| 8 | IBM | 367 |
| 9 | CSG Consultants | 364 |
| 10 | BrightEdge | 356 |
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset verkkosivut
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Florent Manaudou
Ennätykset > 50 metrin rata

| Matka | Aika | Paikka | Päivä |
| --- | --- | --- | --- |
| 50 m vapaauinti | 21,19 | Kazan | 8. elokuuta 2015 |
| 100 m vapaauinti | 47,98 | Berliini Nimes | 22. elokuuta 2014 19. joulukuuta 2015 |
| 50 m selkäuinti | 24,77 | Limoges | 2. huhtikuuta 2015 |
| 100 m selkäuinti | 55,35 | Chalon-sur-Saône | 24. toukokuuta 2009 |
| 50 m rintauinti | 27,66 | Chartres | 13. huhtikuuta 2014 |
| 50 m perhosuinti | 22,84 | Kazan | 2. elokuuta 2015 |
| 100 m perhosuinti | 53,27 | Montpellier | 24. huhtikuuta 2009 |
Ennätykset > 25 metrin rata

| Matka | Aika | Paikka | Päivä |
| --- | --- | --- | --- |
| 50 m vapaauinti | 20,26 | Doha | 5. joulukuuta 2014 |
| 100 m vapaauinti | 45,04 | Dijon | 6. joulukuuta 2013 |
| 50 m selkäuinti | 22,22 | Doha | 6. joulukuuta 2014 |
| 100 m selkäuinti | 50,35 | Doha | 7. joulukuuta 2014 |
| 100 m selkäuinti | 50,35 | Doha | 7. joulukuuta 2014 |
| 50 m rintauinti | 26,11 | Montpellier | 22. marraskuuta 2014 |
| 50 m perhosuinti | 22,09 | Montpellier | 21. marraskuuta 2014 |
| 100 m perhosuinti | 50,95 | Compiègne | 24. marraskuuta 2013 |
| 100 m sekauinti | 50,96 | Dijon | 7. joulukuuta 2013 |
Georg Kristian Oker-Blom

Georg Kristian (Christian) Oker-Blom (12. heinäkuuta 1859 Pietari – 4. marraskuuta 1892 Viipuri) oli suomalainen juristi ja valtiopäivämies.
Oker-Blomin vanhemmat olivat jalkaväenkenraali, senaattori Christian Theodor Oker-Blom ja Julia Maria Lovisa Böckelman.  Oker-Blom tuli ylioppilaaksi Viipurissa ja suoritti tuomarintutkinnon 1887. Hän oli hovioikeudenauskultantti, joka teki itsemurhan Viipurissa syksyllä 1892. Oker-Blom oli aatelissäädyssä edustaja valtiopäivillä 1891.
Max Oker-Blom ja Hjalmar Oker-Blom olivat Georg Kristian Oker-Blomin veljiä.
Filotera

Filotera (m.kreik. Φιλωτέρα, Filōtera; lat. Philotera) voi viitata seuraaviin:
Filotera, Ptolemaiosten hallitsijasukuun kuulunut prinsessa, Ptolemaios I:n ja Berenike I:n tytär
Filotera, kaupunki Egyptissä Punaisenmeren rannalla
Filotera eli Filoteria, kaupunki Palestiinassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Filotera”, voi hakea sivunnimihaulla, laajalla sivunnimihaulla tai tekstihaulla.
Filotas

Filotaksen tuomitseminen kivitettäväksi (teos vuodelta 1696).
Filotas (m.kreik. Φιλώτας, Filōtas; kuoli 330 eaa.) oli makedonialainen sotilas. Hän oli Aleksanteri Suuren kokeneimman päällikön Parmenionin vanhin poika. Filotas eteni urallaan aina ratsuväen komentajaksi mutta ei kuitenkaan päässyt kuninkaan lähipiirin jäseneksi. Filotas johti ratsuväkeä Granikosjoen, Issoksen ja Gaugamelan taisteluissa. Ratsuväellä oli kaikissa näissä taisteluissa tärkeä osa.
Vuoden 330 eaa. lopulla Filotas kuuli Aleksanteriin kohdistuneesta salajuonesta: eräät sotilaat aikoivat murhata kuninkaan. Filotas piti kuitenkin asian omana tietonaan. Aleksanterin johtama armeija oli edennyt jo syvälle Persian valtakunnan kaukaisimpiin maakuntiin, ja osa sotilaista toivoi jo sodan loppuvan. Jos Aleksanteri olisi murhattu, olisi Filiotaalla tai hänen isälään ollut hyvä tilaisuus kaapata valta itselleen. Aleksanteri halusi kuitenkin armahtaa Filotaan, mutta seuraavana päivänä Krateros ja Koinos syyttivät Filotasta ja hänet vangittiin.
Aleksanteri syytti Filotasta armeijan edessä salajuonesta häntä itseään kohtaan. Makedoniassa armeijalla oli tällaisissa tapauksissa tuomiovalta. Hefaistion, Krateros ja Koenos vaativat, että Filotasta kidutettaisiin, jotta totuus selviäisi. Kidutuksen jälkeen Filotas tunnusti, että hän oli tiennyt salajuonesta ja suunnitellut isänsä kanssa vallankaappausta. Tämän kuultuaan armeija tuomitsi hänet kuolemaan. Isä tuomittiin myös kuolemaan vaikka hän olikin tuolloin Ekbatanassa.
Antiikin historioitsijoiden mukaan ei ollut varmuutta siitä, oliko Filotas tosiaan syyllinen. Ensimmäistä salajuonta pidettiin todellisena, Parmenionin ja Filotaan salajuonta ei pidetä yhtä todennäköisenä. Olihan Filotas tunnustanut vasta kidutuksen jälkeen.
Epsilon Pegasi

| Enif |
| --- | --- |

Nimen alkuperä:  ?
Bayerin designaatio:  Eplilon Pegasi
Flamsteedin designaatio:  8 pegasi
HD-designaatio:  HD 206778
Muut designaatiot:  Enf, Enir, Al Anf, Os Pegasi, Fom, HR 8308, BD +09°4891, SAO 127029, FK5 815, HIP 107315
Fyysiset ominaisuudet
Näennäinen kirkkaus:  2,38 (vaihtelee 0,7–2,5) mv
Absoluuttinen kirkkaus:  -4,19 Mv
Valovoima:  6 700 Lo (4 000?) aurinkoa
Spektriluokka:  K2 Ib
Väri-indeksi:  B-V 1,52  U-B 1,7
Lämpötila:  4 460 K
Massa:  10–11 Mo M☉
Säde:  150 (300?) R☉
Muuttujatyyppi:  epäsäännöllinen/flare
Pyörimisnopeus:  < 17 km/s
Metallipitoisuus:  ?
Ikä:  vanha
Astrometriset ominaisuudet
Tähdistö:  Pegasus
Rektaskensio (J2000):  21h 44m 11.2s
Deklinaatio (J2000):  +09° 52′ 30.0″
Etäisyys:  673 valovuotta (206 parsekia)
Parallaksi:  4,85 ± 0,84 mas
Säteisnopeus:  5 km/s
Ominaisliike:  RA: ?   dekl.: ? mas/v
 Näkyy leveysasteiden 90° N  ja 81° S välillä. 
Epsilon Pegasi (ε Peg / ε Pegasi) eli Enif on Pegasuksen tähtikuviossa sijaitseva melko kirkas tähti. Enif on oranssi, kirkas ylijättiläinen. Tämä tähti on vanha, sillä on vain muutama miljoona vuotta elinaikaa ennen kuin siitä tulee supernova tai valkea kääpiö. Tähden kirkkaus vaihtelee huomattavasti. Tähden massa on juuri sillä rajalla, ettei osata sanoa, tuleeko siitä supernova.
Epsilon Pegasi

Tähden BC (bolometrinen korrektio) on -0,9.
Aiheesta muualla

Kaler Enif (Arkistoitu – Internet Archive)
Alcyone.de Enif
Enif Daviddarling
Enif Dolan
Domeofthesky Enif (Arkistoitu – Internet Archive)
| --- | --- |
Tähdet:  ε Peg, β Peg, α Peg, γ Peg, η Peg, ζ Peg, μ Peg, θ Peg, ι Peg, λ Peg, 1 Peg, κ Peg, ξ Peg, π Peg, 9 Peg, υ Peg, 2 Peg, 55 Peg, 70 Peg, τ Peg, ψ Peg, 56 Peg, 32 Peg, 35 Peg, χ Peg, ο Peg, 31 Peg, ν Peg, ρ Peg, 78 Peg, 72 Peg, 57 Peg, φ Peg, 14 Peg, 16 Peg, 66 Peg, 77 Peg, 59 Peg, σ Peg, 12 Peg, 7 Peg, 82 Peg, 71 Peg, 13 Peg, 64 Peg, 30 Peg, 58 Peg, 51 Peg, 5 Peg, 75 Peg, 37 Peg, 15 Peg, 17 Peg, 86 Peg, 67 Peg, 87 Peg, 34 Vul, π1 Peg, 63 Peg, 36 Peg, 20 Peg, 11 Peg, 73 Peg, 38 Peg, 19 Peg, 4 Peg, 23 Peg, 34 Peg, 52 Peg, 80 Peg, 25 Peg, 85 Peg, 21 Peg, 40 Peg, 79 Peg, 69 Peg, 18 Peg, 3 Peg, 60 Peg, 33 Peg, 74 Peg, 45 Peg, 65 Peg, 76 Peg, 41 Peg, 39 Peg, 28 Peg, 61 Peg, HD 209458, HD 219828
Eksoplaneetat:  51 Peg b, 79 Peg b, HD 209458 b, HD 219828 b
Taivaan kirkkaimmat tähdet
Espanjan Cup (jääkiekko)

Espanjan Cup on Espanjassa vuosittain järjestettävä cup-muotoinen jääkiekkokilpailu.